Det er den store mod den lille, mesterne mod oprykkerne, nordjyder mod nordjyder. Det er AaB mod Hobro. Og det sælger billetter. Den første kamp mellem de to nordjyske hold i Superligaen trækker tilskuere i stor stil, og allerede nu - med over en uge til kampen - er der over 10.000 billetter ude. Og det kan sagtens blive en seværdig fodboldkamp. Oprykkerne fra Hobro har kun tabt to af deres 10 første Superliga-kampe, og har skrabet 16 point sammen. Fem mere end mestrene fra Aalborg. Kampen spilles på Aalborg Stadion den 17. oktober klokken 18.30. Vil du hellere se Kampen om Nordjylland i Hobro har du chancen på den anden side af nytår. Nærmere bestemt 15. marts på DS Arena.

Referat:
AaB og Hobro mødes for første gang i Superligaen på næste fredag. Allerede nu er 10.000 billetter til kampen ude.